CELEX: 32013R1039
Language: da
Date: 2013-10-24 00:00:00
Title: Kommissionens gennemførelsesforordning (EU) nr. 1039/2013 af 24. oktober 2013 om ændring af godkendelsen af nonansyre som et eksisterende aktivstof til anvendelse i biocidholdige produkter for produkttype 2 EØS-relevant tekst

25.10.2013   
            
            
               DA
            
            
               Den Europæiske Unions Tidende
            
            
               L 283/43
            
         KOMMISSIONENS GENNEMFØRELSESFORORDNING (EU) Nr. 1039/2013
   af 24. oktober 2013
   om ændring af godkendelsen af nonansyre som et eksisterende aktivstof til anvendelse i biocidholdige produkter for produkttype 2
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:
   
               (1)
            
            
               I Kommissionens forordning (EF) nr. 1451/2007 (2), er der opstillet en liste over aktive stoffer, som skal vurderes med henblik på eventuel optagelse i bilag I, I A eller I B til Europa-Parlamentets og Rådets direktiv 98/8/EF (3). Denne liste omfatter nonansyre.
            
         
               (2)
            
            
               Nonansyre er optaget i bilag I til direktiv 98/8/EF til anvendelse i produkttype 2 ved Kommissionens direktiv 2012/41/EU (4) og anses derfor som godkendt til denne produkttype i henhold til artikel 86 i forordning (EU) nr. 528/2012.
            
         
               (3)
            
            
               Desuden er nonansyre vurderet i overensstemmelse med artikel 11, stk. 2, i direktiv 98/8/EF til anvendelse i produkttype 10, midler til beskyttelse af byggematerialer, som defineret i bilag V til direktivet. Vurderingen omfattede anvendelsen som algemiddel til brug ved genoprettende behandling af byggematerialer. Denne anvendelse dækkes nu af produkttype 2, som defineret i bilag V til forordning (EU) nr. 528/2012.
            
         
               (4)
            
            
               Østrig blev udpeget som rapporterende medlemsstat og sendte den kompetente myndigheds rapport sammen med en henstilling til Kommissionen den 3. april 2012 i overensstemmelse med artikel 14, stk. 4 og 6, i forordning (EF) nr. 1451/2007.
            
         
               (5)
            
            
               Medlemsstaterne og Kommissionen har gennemgået den kompetente myndigheds rapport. I overensstemmelse med artikel 15, stk. 4, i forordning (EF) nr. 1451/2007 er resultaterne af vurderingen indføjet i en vurderingsrapport i Det Stående Udvalg for Biocidholdige Produkter den 27. september 2013.
            
         
               (6)
            
            
               Det fremgår af rapporten, at biocidholdige produkter, der anvendes som algemiddel til genoprettende behandling af byggematerialer og indeholder nonansyre, kan forventes at opfylde kravene i artikel 5 i direktiv 98/8/EF.
            
         
               (7)
            
            
               Den eksisterende godkendelse af nonansyre i produkttype 2 omfatter ikke de specifikationer og betingelser, der følger af vurderingen af produkter, der anvendes som algemiddel til genoprettende behandling af byggematerialer. Det er derfor hensigtsmæssigt at supplere den eksisterende godkendelse af nonansyre med disse betingelser. For at give alle berørte parter lejlighed til at forberede sig på at opfylde de nye krav, som følger af den nylige ændring af definitionen af typer af biocidholdige produkter, er det desuden hensigtsmæssigt at ændre godkendelsesdatoen, der oprindeligt blev fastsat i direktiv 2012/41/EU.
            
         
               (8)
            
            
               Da vurderingen ikke omhandler nanomaterialer, bør godkendelsen ikke omfatte disse materialer i henhold til artikel 4, stk. 4, i forordning (EU) nr. 528/2012.
            
         
               (9)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET FØLGENDE FORORDNING:
   Artikel 1
   Nonansyre godkendes som et aktivstof til anvendelse i biocidholdige produkter til produkttype 2 med forbehold af de nye betingelser og den nye godkendelsesdato som fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. oktober 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 167 af 27.6.2012, s. 1.
   
      (2)  Kommissionens forordning (EF) nr. 1451/2007 af 4. december 2007 om den anden fase af det tiårs arbejdsprogram, der er omhandlet i artikel 16, stk. 2, i Europa-Parlamentets og Rådets direktiv 98/8/EF om markedsføring af biocidholdige produkter (EUT L 325 af 11.12.2007, s. 3).
   
      (3)  Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (EFT L 123 af 24.4.1998, s. 1).
   
      (4)  Kommissionens direktiv 2012/41/EU af 26. november 2012 om ændring af Europa-Parlamentets og Rådets direktiv 98/8/EF med henblik på at udvide optagelsen af nonasyre som et aktivt stof i bilag I hertil til at omfatte produkttype 2 (EUT L 327 af 27.11.2012, s. 28).
   
      BILAG
      
                  Almindeligt anvendt navn
               
               
                  IUPAC-navn
                  Identifikationsnr.
               
               
                  Aktivstoffets minimumsrenhedsgrad (1)
                  
               
               
                  Godkendelsesdato
               
               
                  Udløbsdato for godkendelsen
               
               
                  Produkttype
               
               
                  Særlige betingelser (2)
                  
               
            
                  Nonansyre og pelargonsyre
               
               
                  IUPAC-navn: nonansyre
                  EF-nr.: 203-931-2
                  CAS-nr.: 112-05-0
               
               
                  896 μg/kg
               
               
                  1. oktober 2015.
               
               
                  30. september 2025.
               
               
                  2
               
               
                  Produktvurderingen skal være særligt opmærksom på den eksponering, de risici og den virkning, der er forbundet med enhver anvendelse, som er omfattet af en ansøgning om godkendelse, men som ikke er indeholdt i risikovurderingen på EU-plan for aktivstoffet.
                  Godkendelserne meddeles på følgende betingelser:
                  
                              1)
                           
                           
                              Medmindre det i godkendelsesansøgningen kan godtgøres, at risiciene for menneskers sundhed kan begrænses til et acceptabelt niveau med andre midler, skal godkendelsen være underlagt følgende betingelser:
                              
                                          a)
                                       
                                       
                                          Brugsanvisningerne skal oplyse om, hvordan udsætning for aerosol minimeres.
                                       
                                    
                                          b)
                                       
                                       
                                          Godkendelse af produkter til ikke-erhvervsmæssig brug gives under forudsætning af, at emballagen udformes, så eksponering af brugeren minimeres.
                                       
                                    
                        
                              2)
                           
                           
                              Godkendelse af produkter, der anvendes som algemiddel til udendørs genoprettende behandling af byggematerialer gives under forudsætning af, at der foreligger sikre anvendelsesprocedurer og risikobegrænsende foranstaltninger med henblik på at beskytte miljøet.
                           
                        
            
         (1)  Renheden som angivet i denne kolonne er det minimum af renheden af det aktivstof, der er anvendt til vurderingen efter artikel 8 i forordning (EU) nr. 528/2012. Aktivstoffet i det produkt, der bringes i omsætning, kan have samme eller en anden renhedsgrad, hvis der er påvist teknisk ækvivalens med det vurderede aktivstof.
      
         (2)  Med henblik på gennemførelsen af de fælles principper i bilag VI til forordning (EU) nr. 528/2012 findes indholdet og konklusionerne af vurderingsrapporterne på Kommissionens websted: http://ec.europa.eu/comm/environment/biocides/index.htm